### Beslutningstema

I denne sag besluttes, om [adresse] 28 i Højer skal udbydes offentligt til salg, under hvilke vilkår og til hvilken mindstepris.

### Historik

Tønder Kommune har ejet [adresse] 28 i Højer siden 2011. Ejendommen har indtil nu været brugt som børnehave.

### Sagsfremstilling

Den nuværende børnehaven flytter til nye lokaler på [adresse] i Højer, hvorfor ejendommen bliver tom i løbet af foråret 2024. Den ønskes derfor udbudt til salg i offentligt udbud, som led i Tønder Kommunes ejendomsstrategi, hvor fokus er nedbringelse af m².

Ejendommen består af to matrikler, matrikel 720a og b Højer.

Bygningen er 466 m² fordelt på 3 plan med kælder stue og 1 sal. Den ligger på en 2.391 m² stor grund. Bygningen fremstår flot og i fin stand.

Matrikel 720b, som er den tilhørende parkeringsplads, er 230 m².

[adresse] 28 i Højer ligger i byzone og er omfattet af lokalplan 154-210 - Højer By. Områdets anvendelse er fastlagt til boligområde med mulighed for indpasning af åben-lav boligbebyggelse, tæt-lav bebyggelse, etageboliger, fællesanlæg, kontor- og serviceerhverv, publikumsorienterede serviceerhverv, daginstitutioner, kulturelle institutioner, uddannelsesinstitutioner, offentlig administration, øvrige ferie- og fritidsformål, let industri og håndværk.

Ifølge udbudsbekendtgørelsen skal ejendommen sælges i offentligt udbud til markedsprisen. Forvaltningen har derfor indhentet tre eksterne vurderinger på ejendommen fra henholdsvis Home Tønder, EDC Vesterholm og Mikkelsens Ejendomskontor.

Vurderingerne lyder på 800.000 kr. fra Home, 550.000 kr. fra [adresse] og 450.000 kr. fra Mikkelsens Ejendomskontor.

Det foreslås, at bygningen udbydes offentligt til salg til en gennemsnitspris af de tre vurderinger, svarende til en mindstepris på 600.000 kr.

### Økonomi

Et salg af [adresse] 28 i Højer giver en årlig besparelse på 284.860 kr., samt en indtægt på 600.000 kr.

|  |  |
| --- | --- |
| Nørrevej 28, Højer | Kr. |
| Udvendig vedligehold | 36.764 |
| Indvendig vedligehold | 26.000 |
| Service abonnementer | 3.535 |
| Bygningsforsikring | 5.161 |
| Rengøring årligt | 100.000 |
| El, vand, varme og renovation | 113.400 |
| Samlet årlig besparelse i alt: | 284.860 |

Samtidig anslår forvaltningen, at driftsudgifterne til at holde bygningen i tomgang vil udgøre 15.000 kr. til el, vand og varme.

Udgifter i forbindelse med salg er anslået til 100.000 kr. ekskl. moms til ejendomsmæglersalær og evt. rapporter.

### Lovgrundlag

Udbudsbekendtgørelsen, Planloven og Den Kommunale Styrelseslov §68, stk. 1

### Indstilling Direktionen indstiller,

|  |  |
| --- | --- |
| at | Nørrevej 28, Højer udbydes offentligt til salg til en mindstepris på 600.000 kr., |
| at | indtægten tilføres kassen, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 22. februar 2024, pkt. 22:

Indstillingen anbefales, idet udbudsperioden er 12 uger.

Otto Knudsen deltog ikke i mødet.

### Beslutning

Økonomiudvalgets indstilling godkendt.

Pete Johnsen (T) deltog ikke i mødet.